مێژووی ئیلام

 **وڵاتی ئیلام دەکەوێتە دەشتەکانی باشوور وباشووری رۆژهەڵاتی ئێران، ناوچەکانی (عەرەبستان وخۆزستان)دەگرێتەوە، شوێنەکەی بە درێژبوونەوەی دەشتە لییتیەکانی وادی رافییدەین دادەنرێت، سۆمەرییەکان بە وڵاتی ئیلامیان وتوە (نیمNim)بەواتای زەوی بەرز دێت. لە (كوهستان) چونكە شوێنەكەیان نزیك بووە لە وڵاتی دوو ڕووبار، بۆیە ئەمە وای لە هەندێ لە توێژەران كردووە كە ئیلام بە درێژە پێدەری دەشتی لیتەیی وڵاتی دوو ڕووبار دابنێن.**

 **فارسەکان بەو هەرێمەیان وتوە(هاتمتیa(l)tamti/Hatamti** **هاتمتی یا هالتەمتی، یان   (خاورتی، یا خافرتی Khawirti)واتا زەوی خودا دێ، یۆنانیەکانیش بە ناوی پایتەختەکەیان (سوسە) یان(سوسیانە)ناویان بردوون.**

 **هەندێ بەشی وڵاتی ئیلام بە(ئەنشان)و(تەنزان)ناسراوە، هەروەها لە تەورات بە ناوی (ئیلامیتۆ** **(Elamtu) هاتووە، وشەی (سوسا) هەندێ جار بەشێوەی(شووشا یاشوشن) هاتووە، ئەو ناوە لە نووسراوەکانی پاشای ئاشووری (ئاشور پانیبال) وەک ناوی شارێک ناوی هاتووە، کە لە سەرکەوتنی شەڕەکانی لە دژی دانیشتوانی ناوچەکە ئەنجامی دابوو ئاشورپانیپال لەو شەڕەدا ئاماژەی بە ناوی شاری سوسا کردووە. هەروەها وڵاتی ئیلام بە(دەشتەکانی شۆشیانا) ناسراوە، کە هەرێمی (خۆزستان)دەگرێتەوە. بەڵام زمانی فارسی كۆن بە شێوەی( هوڤاجا Huvaja، ئوڤاجاUvaja)ئەو زاراوەیە بە زمانی عەرەبی بە (خور)یا (خوێرە)یان (خۆزستان)هاتووە، ناوچەکە ئێستا دەکەوێتە نێوان ڕووباری (کارۆن)و(کەرخا)و هەرێمەکانی (لورستان) وفارس و پشت کێو وبەختیاری دەگرێتەوە.**

نەژادی ئیلامیەكان

 **هەرچەندە تا ئێستا ڕەگەزی تەواوی ئیلامیەکان ساغ نەبۆتەوە، بەوەی ئاری یان سامی نەژادن، بەڵام دەکرێ بڵێین وەک لولوبیەکان وگوتیەکان گەڵێکی کۆنی چیای زاگرۆسن، ئەمەش زیاتر بەهۆی ئەوەی کە لە رووی زمانەوە لەیەک نزیکن، لە بارەی مێژووی بەدەرکەوتنیان هاومێژووبوونە لەگەڵ سۆمەرییەکان، هەرچەندە لە ڕووی شارستانێتیەوە وەک ئەوان پێشکەوتوو نەبوونە، بنەچەیان بۆ چیاكانی زاگرۆس، لورەكانی ئەمڕۆ بنەچەیان بۆ ئیلامەكان دەگەێتەوە، بەڵام گەڵێکی بەهێزو و جەنگاوەر بوونە، زۆر جار لە گەڵ سۆمەییەکان جەنگاون، پیشەی سەرەکیان کشتوکاڵ کردن و ئاژەڵ بەخێو کردن بووە.**

**شارستانێتی ئیلام**

پێش هەموو بەشەكانی تری ئێران بنەمای شارستانێتی لێ بەدەركەوتووە و بە چەند قۆناغیكی شارستانێتی تێپەریووە، لە نووسراوەكانی میزۆپۆتامیا بە تایبەتی لە هەزارەی سێیەمی پێش زایین، ناوی ئیلام شان بەشانی سۆمەریەكان و سامی نەژادەكان هاتووە، كە هەموو كات بەریەككەوتنیان لە نیواندا هەبووە، بەوەی ناوچەكە لە ڕووی جوگرافیەوە نزیك بووە لە شوێنی نیشتەجێی سۆمەرییەكان، زۆر جار بووەتە جێی چاوتێبڕنی بنەماڵە سۆمەرییەكان و هێرشی كراوەتە سەر و تاڵانیان كردووە، ناوچەكە دەوڵەمەند بووە لە ڕووی ئابووریەوە،

ئەو هاوسنووریەی ئیلام و دەوڵەتە شارەكانی سۆمەری هۆكار بووە بۆ هەردوو نەتەوە كاریگەری لەسەر یەك دروست بكەن، لەگەڵ ئەوەش ئیلام خاوەن شارستانێتی تایبەتی خۆی بووە، پسپۆڕانی مێژووی ئێرانی كۆن لەو باوەڕە دان، ئیلام زمانی تایبەت بەخۆی هەبووە ناسراو بووە بە (زمانی ئەنزانی) كە بۆ تۆماركردنی نووسینی پیرۆزی(هیرۆگلیف)ی بەكارهاتووە، لە ئەنجامی كنە و پشكنین، دەركەوتووە كە ناوچەكە شارستانێتیەكی پێگەیشتووی لێ بەدەركەوتووە، خاوەنی سیستەم و حكوومەت بوونە، بە حووكمی ئەوەی سۆمەرییەكان لە ڕووی عەسكەری و شارستانی زاڵتر بوونە، بۆیە شێوازی نووسینی مێخیئیلامیەكان شێوازی نووسینی مێخییان بۆ پەیوەندی نێو دەوڵەتی بەكارهێناوە بەڵام بۆگفتوگۆی نێو خۆیی زمانی ئیلامیان بەكارهیناوە، ئەوان خودان سیستەم و دەسەڵات و ئایین و زمان و فەرهەنگی تایبەت بە خۆیان بوون، بەڵام هاتنی هۆزانی ئێرانیەكان (ئارییەكان)لەهەزارەی دووەمی پێش زایین بۆ ناوچەكە كاریگەری سیاسی و ژیاری كردۆتە سەر ئەو ناوچانەی كە كۆچیان بۆ كردوون و توانیان چەند ئیمپراتۆریەتێكی مەزن دروست بكەن وەك سەرەتا (میدیەكان) دوایی ئەوانیش ئەخمینیەكان ئەو هۆزانەی بەرەو بەشی ڕۆژئاوای ئێران ڕۆیشتوون ناسراون بە میدیەكان (727\_550 پ.ز) كە توانیان یەكەمین ئیمپراتۆریەتی ئاری نەژاد، لەبەشی رۆژئاوای ئێران لە (كوردستانی ڕۆژهەڵات) دابمەزرێنن ،بە ماوەیەكی كەم توانیان هەموو ئێران بخەنە ژێر فەرمانڕەوایی خۆیان